CELEX: 32017R0704
Language: ro
Date: 2017-04-19 00:00:00
Title: Regulamentul de punere în aplicare (UE) 2017/704 al Comisiei din 19 aprilie 2017 de modificare a Regulamentului (CE) nr. 891/2009 privind deschiderea și gestionarea anumitor contingente tarifare comunitare în sectorul zahărului

20.4.2017   
               
               
                  RO
               
               
                  Jurnalul Oficial al Uniunii Europene
               
               
                  L 104/4
               
            REGULAMENTUL DE PUNERE ÎN APLICARE (UE) 2017/704 AL COMISIEI
      din 19 aprilie 2017
      de modificare a Regulamentului (CE) nr. 891/2009 privind deschiderea și gestionarea anumitor contingente tarifare comunitare în sectorul zahărului
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187,
      întrucât:
      
                  (1)
               
               
                  Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (2) (denumit în continuare „ASA”) a fost semnat la 16 iunie 2008 și a intrat în vigoare la 1 iunie 2015. Articolul 27 alineatul (3) din ASA prevede accesul scutit de taxe vamale al importurilor în Uniunea Europeană de produse originare din Bosnia și Herțegovina de la pozițiile 1701 și 1702 din Nomenclatura combinată, în limita unui contingent tarifar anual de 12 000 de tone.
               
            
                  (2)
               
               
                  Protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (3) (denumit în continuare „protocolul”) a fost semnat la 15 decembrie 2016. Semnarea protocolului în numele Uniunii Europene și al statelor membre și aplicarea lui cu titlu provizoriu au fost autorizate prin Decizia (UE) 2017/75 a Consiliului (4).
               
            
                  (3)
               
               
                  Articolul 2 alineatul (1) din protocol prevede modificări ale contingentelor tarifare existente pentru zahăr originar din Bosnia și Herțegovina începând cu 1 februarie 2017. Contingentul tarifar anual relevant pentru zahăr crește de la 12 000 de tone la 13 210 tone.
               
            
                  (4)
               
               
                  Regulamentul (CE) nr. 891/2009 al Comisiei (5) prevede deschiderea și gestionarea contingentelor tarifare în sectorul zahărului, inclusiv cele originare din Bosnia și Herțegovina. Pentru implementarea contingentelor tarifare pentru zahăr prevăzute în protocol, este necesar ca regulamentul respectiv să fie modificat în consecință.
               
            
                  (5)
               
               
                  Întrucât protocolul se aplică de la 1 februarie 2017, modificările propuse ar trebui să se aplice cu începere de la aceeași dată și să intre în vigoare în ziua publicării.
               
            
                  (6)
               
               
                  Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
               
            ADOPTĂ PREZENTUL REGULAMENT:
      Articolul 1
      Regulamentul (CE) nr. 891/2009 se modifică după cum urmează:
      
                  1.
               
               
                  La articolul 1, litera (f) se înlocuiește cu următorul text:
                  
                              „(f)
                           
                           
                              articolul 27 alineatul (3) din Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte (*1), astfel cum a fost modificat de Protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (*2);
                           
                        
                     (*1)  JO L 164, 30.6.2015, p. 2."
						
                  
                     (*2)  JO L 12, 17.1.2017, p. 3.”"
						
               
            
                  2.
               
               
                  În anexa I, partea II se înlocuiește cu textul care figurează în anexa la prezentul regulament.
               
            Articolul 2
      Prezentul regulament intră în vigoare la data publicării în Jurnalul Oficial al Uniunii Europene.
      Se aplică de la 1 februarie 2017.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 aprilie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 347, 20.12.2013, p. 671.
      
         (2)  JO L 164, 30.6.2015, p. 2.
      
         (3)  JO L 12, 17.1.2017, p. 3.
      
         (4)  Decizia (UE) 2017/75 a Consiliului din 21 noiembrie 2016 privind semnarea, în numele Uniunii și al statelor membre ale acesteia, și aplicarea cu titlu provizoriu a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Bosnia și Herțegovina, pe de altă parte, pentru a se ține seama de aderarea Republicii Croația la Uniunea Europeană (JO L 12, 17.1.2017, p. 1).
      
         (5)  Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (JO L 254, 26.9.2009, p. 82).
      
         ANEXĂ
         
            
               „Partea II: Zahăr din Balcani
            
            
                        Țară terță sau teritorii vamale
                     
                     
                        Număr de ordine
                     
                     
                        Codul NC
                     
                     
                        Cantități (tone)
                     
                     
                        Taxă contingentară (EUR/tonă)
                     
                  
                        Albania
                     
                     
                        09.4324
                     
                     
                        1701  și 1702 
                     
                     
                        1 000 
                     
                     
                        0
                     
                  
                        Bosnia și Herțegovina
                     
                     
                        09.4325
                     
                     
                        1701  și 1702 
                     
                     
                        13 210 
                     
                     
                        0
                     
                  
                        Serbia
                     
                     
                        09.4326
                     
                     
                        1701  și 1702 
                     
                     
                        181 000 
                     
                     
                        0
                     
                  
                        fosta Republică iugoslavă a Macedoniei
                     
                     
                        09.4327
                     
                     
                        1701  și 1702 
                     
                     
                        7 000 
                     
                     
                        0”